## Statut Hrvatskog saveza zadruga

### NN 87/2003 (27.5.2003.), Statut Hrvatskog saveza zadruga

# HRVATSKI SAVEZ ZADRUGA

1079

Na
temelju članka 26. c stavka 4. Zakona o izmjenama i dopunama Zakona o zadrugama
(»Narodne novine«, 12/02.), a nakon prethodnog mišljenja Ministarstva za obrt,
malo i srednje poduzetništvo klasa: 311-01/02-04/18, urbroj: 515-01/03-5 od 15.
siječnja 2003. godine, Skupština Hrvatskog saveza zadruga na sjednici održanoj
19. ožujka 2003. donijela je

## STATUT

### HRVATSKOG SAVEZA ZADRUGA

I.
OPĆE ODREDBE

Članak
1.

Ovim
Statutom uređuje se način ostvarivanja interesa, prava, obveza i odgovornosti članova
Hrvatskog saveza zadruga (u daljem tekstu: Savez), postupak donošenja
izmjena i dopuna ovog statuta i drugih općih akata, tijela Saveza, njihov
sastav, djelokrug, način biranja i opoziva te trajanje mandata i način odlučivanja,
ustrojstvo Saveza, djelokrug područnih ureda te zadaci stručne službe,
zastupanje i predstavljanje Saveza, sastav, način izbora, konstituiranje,
djelokrug i način rada Suda časti, javnost rada i informiranje, su­rad­nja s
tijelima državne vlasti, drugim tijelima i organizacijama u zemlji i
inozemstvu, te osiguranje sredstava za rad Saveza.

II.
OSNOVNE ODREDBE

Članak
2.

Savez
je stručno poslovna organizacija zadruga i zadružnih saveza osnovan radi
promicanja, usklađivanja i zastupanja interesa zadrugara, zadruga i zadružnih
saveza.

Savez zastupa interese
zadruga i zadružnih saveza pred tijelima državne uprave i drugim tijelima i
organizacijama u zemlji i inozemstvu.

Članak 3.

Puni je
naziv Saveza: Hrvatski savez zadruga.

Skraćeni
je naziv: HSZ

Savez
je pravna osoba osnovana Zakonom i upisuje se u sudski registar.

Sjedište
je Saveza u Zagrebu, Gajeva 2a.

Članak
4.

Savez
ima pečat.

Pečat
je Saveza okrugao, promjera 3,5 cm. Na gornjoj su strani riječi »Hrvatski savez
zadruga«, a na donjoj strani »Zagreb«.

U
sredini pečata otisnut je znak Saveza.

Članak 5.

Savez
ima svoj znak.

Znak je
Saveza okruglog oblika. U gornjem dijelu znaka crvenim je slovima ispisan tekst
»Hrvatski savez zadruga«, a ispod teksta nalazi se stilizirani prikaz ruku gdje
jedna šaka hvata drugu ruku i tako u zatvoreni krug, što simbolizira
isprepletenost i povezanost hrvatskih zadruga i zadružnih saveza, a istodobno i
snagu zadrugara udruženih u zadrugu.

Ispod
stiliziranog prikaza povezanih ruku upisane su plavom bojom brojke: 1862, koja
označava godinu osnivanja prve hrvat­ske zadruge, i 2002, koja označava godinu
utemeljenja ovog Saveza.

Između
brojki 1862 i 2002 nalaze se dva crvena kvadrata.

Članak
6.

Savez
ima zastavu dimenzije 200 x 100 cm, bijele boje, a u njezinu gornjem lijevom
kutu s obje strane zlatnim nitima izvezen je znak Saveza dimenzija 40 x 40 cm.

Članak
7.

Savez
ostvaruje svoje zadaće, ciljeve i djelatnosti utvrđene Zakonom o zadrugama i
ovim Statutom, drugim zakonima i podzakonskim propisima, ratificiranim međunarodnim
ugovorima i konvencijama te odlukama i preporukama međunarodnih organizacija iz
područja zadrugarstva.

III.
NAČIN OSTVARIVANJA INTERESA, PREDMET POSLOVANJA, PRAVA, OBVEZE I ODGOVORNOSTI ČLANOVA

Članak
8.

U
ostvarivanju svojih ciljeva Savez surađuje s nadležnim državnim tijelima i
uredima, znanstvenim, obrazovnim i drugim ustanovama, pravnim osobama,
organizacijama i udrugama.

Savez je član Međunarodnog zadružnog saveza (ICA), a
može se učlaniti u druge međunarodne asocijacije te ugovarati i na drugi način
uspostavljati međunarodnu suradnju sukladno propisima.

Članak
9.

Zadaci
odnosno predmet poslovanja Saveza jesu:

–
promicanje zadrugarstva i zadružnih načela,

–
zastupanje interesa zadruga i zadružnih saveza pred tijelima državne uprave i
drugim organizacijama,

–
davanje mišljenja i prijedloga državnim tijelima pri dono­šenju propisa iz
područja zadrugarstva,

– pružanje
stručne i druge pomoći zadrugarima, zadrugama i zadružnim savezima, pri
osnivanju, poslovanju i prestanku rada zadruga i zadružnih saveza,

– vođenje
evidencije zadruga i zadružnih saveza,

–
obavljanje zadružne revizije,

–
organiziranje burze zadružnih roba i usluga i promocija zad­ružnih proizvoda i
usluga,

– međunarodna
suradnja,

–
organizacija i izobrazba zadrugara i upravitelja te zaposlenika zadružnog
sustava,

–
poslovno savjetovanje članica i izrada poslovnih planova i investicijskih
elaborata,

–
izdavanje biltena, časopisa i stručne literature,

–
posredovanje u prometu zadružnih roba i usluga.

Savez
može obavljati i druge poslove koji služe obavljanu zadaća radi kojih je
osnovan.

Članak
10.

Članovi
Saveza su zadruge, strukovni i teritorijalni zadružni savezi registrirani na
području Republike Hrvatske.

Članovi
Saveza ravnopravni su i imaju jednaka prava, obveze i odgovornosti.

Savezom
upravljaju članice na način utvrđen ovim Statutom.

Članak
11.

Savez u
pravnom prometu s trećim osobama nastupa u ime i za račun članica, u svoje ime
i za njihov račun, i u svoje ime i za svoj račun.

Članak
12.

Prava članica
saveza jesu da:

–
sudjeluju u radu tijela Saveza,

– daju
prijedloge tijelima Saveza o pojedinim pitanjima iz njiho­va djelokruga te da
budu obaviještene o stajalištima i odlukama tijela kojima je upućen prijedlog,

–
biraju i budu izabrane u tijela Saveza,

– traže
stručnu i drugu pomoć Saveza i ravnopravno koriste sve usluge koje Savez pruža,

–
sudjeluju u izradi i provedbi programa rada Saveza,

–
razmjenjuju informacije i iskustva, sudjeluju u stručnoj edukaciji, seminarima,
skupovima i natjecanjima koje organizira Savez,

–
ostvaruju i druga prava koja proizlaze iz Zakona i ovog Statuta

    Članak 13.

Obveze članica
Saveza jesu da:

–
sudjeluju u izvršenju programa rada Saveza,

–
provode odredbe Statuta te izvršavaju i provode druge odluke koje donose tijela
Saveza u sklopu svojih nadležnosti,

–
redovito podmiruju članske doprinose Savezu,

–
pravodobno dostavljaju tražene dokumente, podatke i izvješća koje od njih zatraže
tijela Saveza,

–
primjenjuju i razvijaju zadružna načela, običaje i etiku,

–
svojim radom i ponašanjem štite ugled hrvatskog zadrugarstva.

IV.
IMOVINA ZA RAD SAVEZA

Članak
14.

Imovinu
Saveza čine: novčana sredstva, nekretnine, prava, inventar i ostali prihodi.

Članak
15.

Sredstva
za rad Saveza osiguravaju se iz članskog doprinosa, prihoda od imovine, naknada
za usluge, donacija i drugih izvora sukladno zakonu.

    Članak 16.

Sredstva
Saveza koriste se za ostvarivanje djelatnosti Saveza sukladno zakonu, ovom
Statutu i drugim aktima Saveza.

Sredstvima
Saveza raspolažu tijela Saveza, sukladno zakonu i ovom Statutu.

Uprava
Saveza vodi brigu o imovini Saveza i odgovorna je za zakonitost upravljanja i
korištenja imovine i sredstava za rad.

Članak
17.

Svi
prihodi i rashodi Saveza utvrđuju se financijskim planom.

Financijski
plan za kalendarsku godinu donosi Skupština Saveza, nakon usvajanja završnog računa.

Članak
18.

Uprava
Saveza odgovorna je za izvršenje financijskog plana, sukladno odlukama Skupštine
o usvajanju programa rada i financijskog plana Saveza.

Članak
19.

Radi
ostvarivanja djelatnosti utvrđene ovim Statutom, Savez može pružiti financijsku
i drugu materijalnu pomoć članicama, ako je to predviđeno godišnjim
financijskim planom.

Odluku
o pojedinačnom slučaju pružanja pomoći članici donosi Uprava Saveza uz
pribavljenu suglasnost Nadzornog odbora.

V.
TIJELA SAVEZA, SASTAV, DJELOKRUG, IMENOVANJE I RAZRJEŠENJE, MANDAT I NAČIN ODLUČIVANJA

Članak
20.

Tijela
Saveza su Skupština, Uprava, Nadzorni odbor i Sud čas­ti.

Pri izboru
tijela Saveza Skupština će osigurati zastupljenost članova prema strukovnom i
teritorijalnom načelu.

Članak
21.

Skupština
i Uprava Saveza mogu osnovati svoje stalne i povremena stručne odbore ili
povjerenstva, radi proučavanja pojedinih pitanja iz djelatnosti Saveza i
pripremanja prijedloga za njihovo rješavanje.

1.
Skupština

Članak
22.

Skupštinu
čini po jedan predstavnik svake zadruge i zadruž­nog saveza.

Mandat člana Skupštine traje četiri godine. Broj
mandata nije ograničen.

Članu Skupštine prestaje mandat prije isteka vremena
na koje je izabran: opozivom članice koja ga je izabrala, brisanjem članice iz
sudskog registra, ostavkom ili smrću.

Članak 23.

Članica dostavlja Savezu svoju odluku o izboru
predstavnika u Skupštinu Saveza u roku od 15 dana od njezina donošenja.

Pravo na sudjelovanje u radu Skupštine i odlučivanje
ima svaki predstavnik zadruge i zadružnog saveza čija je odluka o izboru
dostavljena Savezu neposredno prije početka rada Skup­štine.

Predstavnik zadruge ili zadružnog saveza koji je
prisutan na Skupštini, a nema odluku o izboru, ima pravo sudjelovati u radu,
ali bez prava glasa na toj Skupštini.

Pravo glasa članica može ostvarivati i preko punomoćnika,
na temelju valjane pisane punomoći koju izdaje zadruga ili zadružni savez na način
određen u Pravilima ili Statutu.

 Članak 24.

Skupština Saveza:

– donosi Statut Saveza, Poslovnik o svom radu i druge
opće akte iz svoje nadležnosti te njihove izmjene i dopune,

–
imenuje i razrješava predsjednika i članove Uprave Saveza, Nadzorni odbor, Sud časti,
te bira i opoziva predsjednika Skup­štine Saveza i njegova zamjenika,

– bira Savjet za unapređenje zadrugarstva,

– donosi plan rada, financijski plan i odlučuje o
godišnjem financijskom izvješću,

– odlučuje o raspisivanju izbora,

– donosi odluku o visini, načinu i rokovima plaćanja
doprinosa,

– donosi odluku o osnivanju područnih ureda te utvrđuje
njihov broj i zadaće,

– donosi Pravilnik o organizaciji Suda časti te
postupku i mjerama koje on može izreći,

– imenuje stalne suce Suda časti,

– razmatra izvješća Uprave i Nadzornog odbora, donosi
odluke i zaključke te daje naputke za rad Uprave i Nadzornog odbora kojima se
utječe na razvoj zadrugarstva i zadružnog sustava,

– odlučuje o nabavi, otpisu i prodaji osnovnih
sredstava u visini većoj od 100.000 eura,

– donosi i druge odluke iz svoje nadležnosti.

 Članak 25.

Sjednice Skupštine Saveza održavaju se prema potrebi,
a najmanje jednom godišnje.

Sjednice Skupštine saziva predsjednik Skupštine
Saveza, Uprava Saveza, a može je sazvati i Nadzorni odbor ili 1/3 (trećina) članova
Skupštine, ako to na njihov zahtjev ne učini Uprava Saveza.

Skupštinom predsjedava predsjednik Skupštine Saveza
ili ako je on spriječen, njegov zamjenik.

  Članak 26.

Predsjednik Skupštine Saveza i njegov zamjenik biraju
se među najuglednijim predstavnicima hrvatskog zadrugarstva na mandat koji
traje četiri godine i mogu biti ponovno izabrani.

  Članak 27.

Skupština Saveza pravovaljano odlučuje ako sjednici
prisustvuje natpolovična većina predstavnika članica.

Skupština Saveza donosi pravovaljane odluke i zaključke
natpolovičnom većinom glasova prisutnih predstavnika članica.

Na sjednici Skupštine Saveza glasovanje je javno, ako
Skup­ština drukčije ne odluči.

Način sazivanja i rada Skupštine Saveza propisuje se
Poslov­nikom o radu Skupštine Saveza.

Članak 28.

Savez može osnovati područne urede Saveza (u daljnjem
tekstu: područni ured) radi promicanja, usklađivanja i zastupanja zajedničkih
interesa zadruga i zadružnih saveza na razini jedinica lokalne i područne
(regionalne) samouprave.

Područni ured ima zadaću promicati zadrugarstvo,
zadružne vrijednosti i zadružna načela.

Osnivanje novih zadruga, izobrazba zadrugara te stručna
po­moć zadrugama i zadružnim savezima trajna je zadaća područnog ureda.

Područni
uredi nisu pravne osobe te djeluju sukladno odluci o osnivanju.

Članak
29.

Ako se
područni ured osniva na području rada nekog od teritorijalnih zadružnih saveza,
Savez može s teritorijalnim savezom ugovoriti elemente prijeko potrebne za
djelovanje i rad područnog ureda.

    Članak 30.

Savez će
poduzeti potrebne mjere i aktivnosti radi stvaranja uvjeta za osnivanje mreže
područnih ureda.

Strateški
cilj Saveza osnivanje je područnih ureda radi jača­nja sustava regionalnog
razvoja zadrugarstva sukladno potrebama, mogućnostima i prioritetima.

  2. Uprava Saveza

Članak
31.

Uprava
Saveza sastoji se od jednog do tri člana.

Mandat
Uprave Saveza traje četiri godine i može biti ponov­no imenovana bez ograničenja.

Uprava
Saveza predstavlja i zastupa Savez neograničeno, u zemlji i inozemstvu, te pred
sudovima i tijelima državne vlasti.

 Članak 32.

Predsjednika
i članove Uprave imenuje Skupština Saveza.

Uprava
donosi odluke većinom glasova.

Odluke
o nabavi, otpisu i prodaji osnovnih sredstava Uprava donosi jednoglasno.

Predsjednik
Uprave saziva i vodi sjednice Uprave i na sjednicu poziva osobe koje sudjeluju
u rješavanju pojedinog pitanja.

Ako
neki član Uprave nije imenovan ili mu je prestao mandat, ostali članovi Uprave
obavljaju njegove poslove do imenovanja novog člana.

Članak
33.

Uprava
Saveza izvršava odluke i zaključke Skupštine i brine se o njihovu izvršenju,
vodi poslovanje Saveza, rukovodi stručnom službom Saveza i odgovara Skupštini
za zakonitost rada Saveza.

 Uprava Saveza obavlja nadalje ove poslove:

–
predlaže mjere za razvoj zadrugarstva i zadružnog organiziranja,

– izvješćuje
Nadzorni odbor o poslovima koji su mu stav­ljeni u nadležnost,

– izrađuje
i utvrđuje prijedlog Statuta Saveza, program rada te organizira izradu
financijskog plana i izvješća o financijskom poslovanju Saveza,

–
priprema materijale za Skupštinu Saveza,

–
donosi opće akte vezane za organizaciju rada stručne službe Saveza,

– vodi
brigu o imovini Saveza,

– poduzima
mjere i aktivnosti za rješavanje statusa zadružne imovine na koju nije
primijenjen članak 31. Zakona o zadrugama,

– odlučuje
o nabavi, otpisu i prodaji osnovnih sredstava do vrijednosti u visini od
100.000 eura,

– osniva stručna radna tijela,

– donosi Poslovnik o svom radu,

–
obavlja i druge poslove koji proizlaze iz odluka i zak­ljuča­ka Skupštine te
ovog Statuta i drugih općih akata Saveza.

Članak
34.

Uprava
Saveza zaključuje ugovor o radu sa Savezom. U ime Saveza ugovor potpisuje
predsjednik Skupštine.

Skupština
Saveza može Upravu Saveza imenovati i bez javnog natječaja.

Mandat
Uprave Saveza može prestati prije isteka vremena na koje je imenovana:

–
razrješenjem od Skupštine Saveza,

– podnošenjem
ostavke,

– smrću.

3.
Nadzorni odbor

Članak
35.

Nadzorni
je odbor tijelo Saveza putem kojeg članice Saveza nadziru rad svih tijela
Saveza.

O svom
radu Nadzorni odbor izvješćuje Skupštinu Saveza najmanje jednom godišnje.

  Članak 36.

Nadzorni
odbor Saveza obavlja i ove poslove:

– utvrđuje
prijedlog Statuta i drugih općih akata koje donosi Skupština,

–
predlaže odluke te daje mišljenja o pitanjima o kojima raspravlja Skupština,

–
donosi odluke o prigovorima na pojedinačne akte donesene u prvom stupnju,

–
nadzire provođenje Statuta i drugih općih akata Saveza, materijalno financijsko
poslovanje i raspolaganje sredstvima te obavlja i druge poslove predviđene ovim
Statutom,

– dužan
je upozoriti na nepravilnosti u radu tijela Saveza, na propuste u primjeni
odredaba ovog Statuta te na nezakonito i nenamjensko korištenje sredstava
Saveza.

Članak
37.

Tijela
Saveza i stručna služba Saveza dužni su Nadzornom odboru dati tražene podatke,
omogućiti mu uvid u dokumentaciju te ga izvijestiti o svim pitanjima koja su u
nadležnosti Nadzornog odbora.

Članak 38.

Članove
Nadzornog odbora imenuje Skupština Saveza iz redova najuglednijih zadrugara
hrvatskog zadrugarstva.

Nadzorni
odbor ima sedam članova, a mandat članova traje četiri godine.

U
Nadzorni odbor Saveza ne može biti imenovan član Uprave Saveza niti radnici
stručne službe Saveza.

Predsjednika
Nadzornog odbora biraju članovi Nadzornog odbora među sobom na prvoj sjednici.

Članak
39.

Nadzorni
odbor donosi odluke većinom glasova.

Predsjednik
Nadzornog odbora saziva i vodi sjednice Odbora, a na sjednicu poziva Upravu
Saveza da sudjeluje u radu Nadzornog odbora bez prava glasa pri donošenju
odluka.

Mandat članu
Nadzornog odbora može prestati prije isteka vremena na koje je imenovan:

–
razrješenjem od Skupštine Saveza,

– podnošenjem
ostavke i

– smrti
člana.

4.
Sud časti

Članak
40.

Naziv
suda časti jest Sud časti Hrvatskog saveza zadruga (u daljnjem tekstu: Sud časti).

Sjedište Suda časti u sjedištu je Saveza. Sud časti
služi se pečatom Saveza.

Sud je časti u obavljanju svoje funkcije nezavisan i
donosi odluke na temelju zakona, ovog Statuta i drugih akata Saveza.

Postupak pred Sudom časti pokreće se na prijedlog
zadrugara, zadruga i zadružnog saveza ili građana koji imaju pravni interes.

Članak 41.

Sud časti odlučuje o:

– neizvršavanju obveza članica, o povredama Statuta i
drugih akata Saveza,

– povredama zadružnih vrijednosti i međunarodno utvrđenih
načela,

– povredama dobrih poslovnih običaja u zadružnom
poslovanju.

Članak 42.

Povrede zadružnih vrijednosti i načela naročito su:

– postupak ili propust usmjeren na rušenje zadružnih
vrijednosti, kao što su samopomoć, samoodgovornost, demokracija, jednakost,
pravednost i solidarnost te društvena odgovornost i skrb za druge,

– postupak ili propust usmjeren na rušenje zadružnih
načela, kao što su dobrovoljno i otvoreno članstvo, demokratska kontrola članova,
ekonomsko sudjelovanje članova, autonomnost i nezavisnost, obrazovanje,
osposobljavanje ili informiranje, suradnja među zadrugama te skrb za zajednicu.

Članak 43.

Povrede dobrih poslovnih običaja u zadružnom
poslovanju osobito su:

– svjesno neispunjavanje preuzetih ili ugovorenih
obveza,

– postupak ili propust usmjeren na rušenje ugleda
drugih članica ili zadrugara,

– prodaja proizvoda ili pružanja usluga kvalitete koja
ne odgovara deklaraciji na proizvodu,

– neistinita reklama na štetu drugih zadruga ili
potrošača,

– prodaja tuđih proizvoda kao vlastitih,

– namjerno zaključivanje nepotpunih ili nejasnih
ugovora u prometu roba i usluga,

– neregularan način naplate.

Članak
44.

 Neizvršenja obveza članica osobito su:

– neplaćanje
doprinosa,

–
neizvršavanje preuzetih obaveza u radu stručnih i radnih tijela Saveza.

Članak 45.

Povrede odredaba ovoga Statuta i drugih akata Saveza
osobito su:

– protivno postupanje ili ne postupanje po odredbama
Statuta ili drugih akata Saveza.

Članak 46.

Za povrede iz članaka 42., 43., 44. i 45. ovog
Statuta, Sud časti može izreći ove mjere:

– opomenu koja se usmeno objavljuje nakon zaključenja
rasprave,

– javnu opomenu koja se objavljuje na idućoj Skupštini,

– javnu opomenu uz objavljivanje u listu Saveza.

Članak 47.

Stranka nezadovoljna odlukom Suda časti može izjaviti
prigovor Nadzornom odboru u roku od 15 dana od dana dostave odluke.

Nadzorni odbor dužan je donijeti odluku o prigovoru u
roku od 60 dana.

Članak 48.

Na raspravi pred Sudom časti i Nadzornim odborom
javnost je isključena.

Suci Suda časti, Nadzorni odbor i
administrativno-tehničko osoblje obvezuju se da će podatke i informacije koje
su doznali u vođenju postupka čuvati kao tajnu i tijekom trajanja postupka i
nakon prestanaka rada u Sudu časti.

Članak 49.

Za suce Suda časti Skupština imenuje 10 stalnih
sudaca. Za suca Suda časti može biti biran svaki zadrugar koji uživa osobit
ugled i druge stručne osobe iz područja zadrugarstva i pravnih znanosti.

Za suca Suda časti ne mogu biti birani članovi
Nadzornog odbora Saveza, članovi Uprave Saveza, upravitelji zadružnih saveza i
zadruga.

Članak 50.

Sud časti zasijeda u vijeću od tri suca Suda časti.
Sudac Suda časti ne može se suzdržati od glasovanja.

Odluka Suda časti donosi se u pisanom obliku.

Članak 51.

Sredstva za rad Suda časti osiguravaju se
financijskim planom Saveza.

Organizacija i način rada Suda časti uređuje se
posebnim Pravilnikom koji donosi Skupština.

VI.
STRUČNA TIJELA SAVEZA

1.
Stručna služba Saveza

Članak
52.

Savez
organizira stručnu službu za obavljanje stručnih, administrativnih, pomoćnih i
drugih poslova,

Zadaci
stručne službe osobito su:

– provođenje postupaka analize i predlaganje stručnih
rješe­nja pojedinih pitanja važnih za redovitu djelatnost Saveza,

– izrada programa razvoja zadružnog sustava i
zadrugarstva,

– pripremanje podloga izvještaja i mišljenja važnih
za odlu­či­vanje tijela Saveza,

– organiziranje i pružanje stručne pomoći
zadrugarima, zadrugama i zadružnim savezima,

– uvođenje i primjena međunarodnih standarda u
poslovanje zadružnog sustava,

– priprema i predlaganje sustava marketinških
aktivnosti zadruga i zadružnih saveza, uključujući i organizaciju i provedbu
osnivanja burze zadružnih roba i usluga,

– vođenje evidencije zadruga i zadružnih saveza,

– osposobljavanje i provedba zadružne revizije
suglasno zakonu,

– suradnja s državnim tijelima, tijelima lokalne
(regionalne) samouprave i drugim institucijama i nevladinim organizacijama,
fondovima i agencijama,

– obavljanje administrativno-tehničkih poslova
tijelima Saveza,

– pružanje stručne i druge pomoći članovima Saveza,

– obavljanje i drugih poslova po nalogu Skupštine,
Nadzornog odbora, Suda časti i Uprave.

Članak 53.

Organizaciju stručne službe, opis i opseg poslova,
broj izvršitelja, kvalifikacijsku strukturu, uvjete za zasnivanje radnog
odnosa, te ostale uvjete za stručno, kvalitetno, pravodobno i odgovorno izvršavanje
poslova, pravilnikom propisuje Uprava Saveza.

Ugovor o radu sa zaposlenicima u stručnoj službi
Saveza zaključuje Uprava.

Članak 54.

Uprava Saveza može za obavljanje poslova koji
iziskuju posebna specijalistička znanja angažirati vanjske suradnike i organizacije.

2.
Savjet za unapređenje zadrugarstva

Članak
55.

Savjet
za unapređenje zadrugarstva (u daljnjem tekstu: Sav­jet) pomoćno je tijelo Skupštine
koje se formira od predstavnika zadruga, teritorijalnih i strukovnih članica,
predstavnika ministarstava, agencija, fondova, komora, udruga i drugih
institucija Republike Hrvatske.

Uprava Saveza obvezatno sudjeluje u radu Savjeta, a u
rad Savjeta mogu se uključiti i vanjski stručnjaci specijalisti za pojedino
područje.

Članak 56.

Savjet broji 20 članova, a bira ih Skupština Saveza
na četiri godine.

Savjet
se sastaje po potrebi, a najmanje dva puta godišnje.

Savjet,
između izabranih članova, na konstituirajućoj sjednici bira predsjednika i
donosi Poslovnik o radu Savjeta.

Članak
57.

Stručni
savjet obavlja osobito ove poslove:

–
ocjenjuje stupanj razvoja zadrugarstva u Republici Hrvat­skoj,

–
predlaže strategiju razvoja zadružnog sustava te mjere za njezino izvršenje,

–
ocjenjuje zastupljenost strukovnih i regionalnih zadružnih saveza u tijelima
Saveza,

–
analizira gospodarske uvjete za razvoj zadruga,

–
zauzima stavove o stručnim temama koje će biti razmatrane na Skupštini Saveza i
postojećim zakonima i podzakonskim aktima te daje inicijative za njihovu
izmjenu,

–
ocjenjuje rad područnih ureda i razmatra potrebu osnivanja novih, sukladno
strategiji razvoja zadružnog sustava.

  Članak 58.

Radi
proučavanja pojedinih pitanja iz djelokruga Saveza, pripremanja prijedloga za
njihovo rješavanje i što uspješnije dje­lo­vanje Saveza, Savez može osnovati
odbore.

Odluku
o osnivanju odbora donosi Uprava Saveza i njome definira njihov sastav, način
rada i zadaće.

Uprava
Saveza može, ovisno o potrebi, osnovati i druga rad­na tijela, odnosno zadužiti
stručne pojedince za rad na određenim poslovima za Savez.

VII.
JAVNOST RADA I INFORMIRANJE

Članak
59.

Djelovanje
je Saveza javno.

Savez
izvješćuje svoje članice objavljivanjem izvješća o radu tijela, o svom
financijsko-materijalnom poslovanju te objavljuje i druge podatke bitne za članice.

Savez
javnost rada ostvaruje i suradnjom sa sredstvima javnog priopćavanja.

Izvješća
iz stavka 2. ovog članka objavljuju se u časopisu za zadružno poduzetništvo.

Tijela
Saveza dužna su odgovoriti na pitanja o svom radu koja im upute članice i
tijela državne vlasti.

VIII.
STATUT I DRUGI OPĆI AKTI

Članak
60.

Statut
Saveza osnovni je opći akt Saveza. Tijela Saveza donose i druge opće akte koji
moraju biti usklađeni s odredbama Statuta.

Odredbe
općih akata koje su u suprotnosti s odredbama ovog Statuta neće se
primjenjivati.

Članak
61.

Nacrt
Statuta izrađuje Uprava Saveza i upućuje ga na raspravu članicama Saveza.

Nakon
provedene rasprave Statut se upućuje Nadzornom odboru radi utvrđivanja
prijedloga.

Članak
62.

Izmjene
i dopune Statuta Saveza donose se prema postupku za donošenje Statuta.

Postupak
za izmjenu i dopunu Statuta pokreće:

–
Uprava Saveza,

–
Nadzorni odbor,

–
najmanje 1/3 (trećina) predstavnika članica u Skupštini Sa­ve­za.

Odredbe
Statuta tumači Skupština Saveza.

IX.
OSNIVANJE TRGOVAČKIH DRUŠTAVA

Članak
63.

Savez
može biti osnivač trgovačkog društva za obavljanje djelatnosti od važnosti za
unapređenje rada i kvalitete poslovanja članica i Zakonom utvrđenih zadaća
Saveza.

Na
prijedlog Uprave, odluku o osnivanju trgovačkog društva donosi Skupština
Saveza.

X.
PRIJELAZNE I ZAVRŠNE ODREDBE

Članak
64.

Savez će
donijeti opće akte najkasnije u roku od 3 (tri) mjeseca od stupanja na snagu
ovog Statuta.

if !supportEmptyParas endif

Članak
65.

Ovaj
Statut stupa na snagu danom donošenja, a primjenjuje se nakon što je Vlada
Republike Hrvatske dala suglasnost.

Statut
se objavljuje u »Narodnim novinama«.

Broj:
212/03

Predsjedavajući skupštine
**Bo****židar** **Bartoli****ć, dipl****. iur****.,** v. r.

Statut, NN 87/2003-1079